**KÖZZÉTÉTEL: 2023. JÚLIUS 26. 10:00 ÓRAKOR**

**Most tiéd a szó! A Power-Up szoftverfrissítéssel a Ford immár az európai vásárlók számára is biztosítja az Amazon Alexa szolgáltatásait**

**BUDAPEST, Magyarország, 2023. július 26.** – A Ford ma bejelentette, hogy az Alexa Built-in funkciónak köszönhetően mostantól európai vásárlói is élvezhetik az Amazon Alexa szolgáltatásait, vagyis az autóban ülve okostelefon nélkül is feltehetnek kérdéseket, és szóbeli utasításokat adhatnak a rendszernek. 1 2 Az Alexa Built-in segítségével például az autós munkába menet könnyen lehívhatja a reggeli híreket vagy a legfrissebb forgalmi információkat, sőt elindulás előtt még otthonról, távirányítással beállíthatja a kabin hőmérsékletét.

A funkció a Ford Power-Up vezeték nélküli szofverfrissítésen keresztül tölthető le. Az Alexa Built-in mellett számos más frissítés is elérhető a SYNC 4 és SYNC 4A kommunikációs és szórakoztató rendszerrel 3 felszerelt autók – többek közt a Ford Mustang Mach-E és a Ford Mustang Mach-E GT, a Focus és a Focus ST, illetve a Transit és az E-Transit – tulajdonosai számára.

Az Alexa Built-in rendszert már a gyártás közben is telepítik bizonyos modellekben, és ezek még idén megjelennek a Ford európai márkakereskedéseiben; ilyen például a Ford Mustang Mach-E, a Ford Mustang Mach-E GT, a Focus, a Transit és az E-Transit, de az így felszerelt vadonatúj Transit Custom, Tourneo Custom, E-Transit Custom, E-Tourneo Custom és Ranger is forgalomba kerül idén.

**Amazon Alexa Built-in**

A Ford ingyenes kapcsolódást kínál az Alexa legfontosabb funkcióihoz.4 Az Alexa otthoni élményének kibővítésére létrehozott Alexa Built-in érezhetően javítja majd az autózás élményét.

* Szórakoztatás: a vezető lekérdezheti az időjárás-előrejelzéseket, megkérheti Alexát, hogy mondjon egy viccet, de akár az Eiffel-torony magasságát is megtudhatja
* Hatékonyság: a vezető telefonhívásokat indíthat, új tételekkel bővítheti a bevásárló listáját, vagy átnézheti a naptárát
* A jármű kezelése: a vezető beállíthatja az utastér hőmérsékletét, vagy navigációt kérhet az úticéljához
* Okosotthon: a vezető a távolból is kezelheti okosotthona eszközeit, például az intelligens termosztátokat5

“Nagyon örülünk, hogy Alexa immár az európai Ford-vásárlóknak is rendelkezésére áll; ez egy újabb nagy lépés afelé, hogy személyes, proaktív és interaktív digitális élményeket kínálhassunk az embereknek, kellemes pillanatokat szerezve ezzel az autóvezetőknek és utasaiknak,” nyilatkozta Dean Miles, az Amazon okosjármű-részlegének termék- és vállalati menedzsment igazgatója. “A Voice AI ott a leghasznosabb, ahol az emberek más feladatokra koncentrálnak, így vezetés közben különösen praktikus segítséget jelent. Már alig várjuk a Ford vásárlóinak visszajelzéseit arról, hogyan varázsolta kellemesebbé Alexa az autós utazásaikat.”

A vezetők emellett használhatják a **Ford Streaming** szolgáltatást is, ami korlátlan mennyiségű audio-streaminget és friss híreket biztosít, Alexa segítségével pedig játékokat is játszhatnak. Egy 90 napos ingyenes próbaidőszak alatt zenét, podcastokat és hangoskönyveket is hallgathatnak az Alexa-kompatibilis platformokon; 6 ilyen például az Amazon Music, az Audible és a Kindle, illetve a külső szolgáltatók, amelyekhez már előfizetés szükséges. 7

**Kétszeres élvezet**

A legújabb Ford Power-Up szoftverfrissítés ezentúl két okostelefon csatlakoztatását is lehetővé teszi, így az autóban ülőknek sosem kell azon vitázniuk, melyikük készüléket kapcsolják hozzá a SYNC 4 rendszerhez. A vezető gyorsan váltogathat a két készülék között, ami tökéletes megoldás, ha a vállalati és a privát telefonját is szeretné használni. A **kettős telefoncsatlakoztatás** elérhető a Ford Mustang Mach-E, a Ford Mustang Mach-E GT, a Focus és Focus ST, a Transit és az E‑Transit modellekben. 8

**Hűtés vagy fűtés – egyszerűbben**

Ezentúl a **kabin hőmérsékletét is egyszerűbb lesz beállítani** a SYNC képernyőjén, ahol a frissítés után könnyebben látható és szabályozható az utastér hűtése vagy fűtése.

**Nincs több unalmas utazás**

A legújabb frissítéssel olyan játékok is érkeznek, amelyek kellemes szórakozást ígérnek a Mustang Mach-E utasainak, amikor az autó áll. A kínálatban megtalálható a soduku, a puzzle és a Lane Change (Sávváltó) nevű játék is.

**A szakértő válaszol: Charles Nolan, a Ford Globális Szolgáltatások marketingigazgatója**

* **Hogy működik a Ford Power-Up szoftverfrissítés? Mit kell csinálnia az autósnak?** A Ford Power-Up szoftverfrissítés folyamatosan biztosítja a Fordokban a legújabb fejlesztéseket, funkciókat és képességeket. Ezek vezeték nélkül települnek akár az otthoni WiFi-hálózaton, akár a jármű saját mobiltelefonos kapcsolatán keresztül. Miután az autós a beállítási folyamat során hozzájárul a Ford Power-Up frissítések fogadásához, észrevétlenül, a háttérben megtörténik az Alexa Built-in és a többi frissítés letöltése. Bár némelyik update-hez az kell, hogy a járművet ne használják, az autósok mindig megválaszthatják, hogy ezeket a programokat mikor telepítse a rendszer.
* **Hogyan tesztelte a Ford, hogy az Alexa Built-in tényleg hasznos lesz-e az autósok számára, és hogy problémamentesen működik?** Szorosan együttműködtünk az Amazonnal, hogy biztosítsuk az Alexa által kínált legmagasabb szintű felhasználói élményt. Saját flottajárműveinkből kialakítottunk egy tesztflottát, és mélyrehatóan vizsgáltuk, hogy Alexa tényleg olyan élményt nyújt-e, ami élvezetesebbé varázsolja vásárlóink mindennapjait.
* **Ön melyik Alexa Built-in funkciót találta a leghasznosabbnak vezetés közben?**Én akkor élveztem a legjobban Alexa segítségét, amikor a munkából hazafelé autóztam; nagyon szeretem az Audible tartalmait és gyakran használom a Ford Streaminget, és mindig annak alapján döntöm el, mit hallgassak éppen, hogy milyen volt a napom. Alexa segít áthidalni a szakadékot a munkám és a magánéletem között: nagyon praktikus a segítségével átnézni az időbeosztásomat, de akkor is hasznos, ha eszembe jut valami, amit meg kellene vásárolnom. Ilyenkor csak annyit mondok vezetés közben: “Alexa, írd fel a popcornt is a bevásárló listámra!”
* **Milyen Ford Power-Up funkciók várhatók még a jövőben?** Alexa egy komoly frissítés, ami miatt jelentősen fejlesztenünk kellett a Ford Power-Up kapacitásait, de ennek eredményeképpen vásárlóink egy sor új és izgalmas frissítésre számíthatnak, amelyek révén Fordjuk még biztonságosabbá, kellemesebbé és élvezetesebben vezethetővé válik. Ha többet szeretnének tudni ezekről, kövessék a híreinket!

# # #

Hét európai piacon: Ausztriában, Franciaországban, Németországban, Írországban, Olaszországban, Spanyolországban és az Egyesült Királyságban. A támogatott piacokon Alexa kizárólag angol, francia, német, olasz és spanyol nyelven lesz használható. Más piacokon Alexa akkor sem lesz elérhető, ha képes használni a támogatott nyelvet. A Ford Power-Up frissítéseket fogadó járművek közt szerepel a tisztán elektromos hajtású Ford Mustang Mach‑E, Ford Mustang Mach-E GT, Focus és Focus ST személyautók, illetve a Transit és E‑Transit haszonjárművek.

2 Az Alexa Built-in használatához a járműben ülve, a FordPass okostelefonos alkalmazáson keresztül aktiválni kell a [FordPass Connect](https://www.ford.co.uk/owner/resources-and-support/how-to-videos/owner-services/fordpass-connect-modem)et. A távoli funkciók használatához szükség van a FordPass Connectre (egyes járművekben opció), a FordPass alkalmazásra és a kiegészítő hálózatba kapcsolt szolgáltatásra (részletek a FordPass Felhasználói feltételeiben). A hálózatba kapcsolt szolgáltatás és funkciók a kompatibilis hálózat elérhetőségétől függnek. A technológia / mobilhálózatok / járműképességek fejlődése korlátozhatja a rendszerek funkcióit, és megakadályozhatja a hálózatba kapcsolt szolgáltatások működését. A csatlakoztatott szolgáltatás nem tartalmazza a WiFi-hotspotot. A bizonyos okostelefon-platformokkal kompatibilis FordPass alkalmazás letölthető. Az üzenet- és adatforgalomért a szolgáltató díjat számíthat fel.

3A Ford azt javasolja, hogy ne vezessen zavaró körülmények hatása alatt, és ne használjon kézben tartott eszközöket. Ha lehetséges, használja a rendszerek hangvezérlését. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

4 Az Alexához történő csatlakozáshoz szükséges egy Amazon ügyfélfiók, SYNC 4 vagy SYNC 4A rendszer, FordPass Connect és kiegészítő hálózatba kapcsolt szolgáltatás, amit a FordPass alkalmazáson keresztül kell aktiválni (részletek a FordPass Felhasználói feltételeiben).

5 Alexa bizonyos funkcióinak működése az okosotthon-technológiától függ, és kizárólag az Amazon Alexa-kompatibilis otthoni okoseszközökkel működnek. Előfordulhat, hogy további termékek és beállítások szükségesek.

6 Az egyéves időszak a telepítés napján kezdődik azon ügyfelek számára, akik az Alexát a Ford Power-Up szoftverfrissítésen keresztül töltik le. Ahol Alexát a gyártás során integrálták a járművekbe, az egyéves időszak kezdete a garanciális időszak kezdő dátuma.

7 Figyelem: előfordulhat, hogy egyes funkciókhoz további előfizetések szükségesek.

8 Android Auto vagy Apple CarPlay használata esetén a felhasználóknak le kell csatlakozniuk e rendszerekről a funkció használata előtt.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. A vállalat mindezt három, vásárlóközpontú üzletágon keresztül biztosítja: az egyik az ikonikus belsőégésű motoros és hibrid hajtású járműveket tervező Ford Blue, a másik a forradalmian újszerű, és szoftveres megoldásaikkal kivételes digitális élményeket biztosító EV-ket tervező Ford Model e, a harmadik pedig a Ford Pro, amely segít a céges vásárlóknak, hogy az igényeikre szabott járművek és szolgáltatások segítségével átfomálják és fellendítsék vállalkozásukat. Mindemellett a Ford mobilitási megoldásokat kínál a Ford Next révén, illetve pénzügyi szolgáltatásokat is nyújt a Ford Motor Credit Company révén. A Ford mintegy 174.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*Globális amerikai márkaként a* ***Ford*** *már több mint 100 éve az európai gazdaság és társadalom aktív szereplője; a vállalat elkötelezett a mozgás szabadsága iránt, ugyanilyen fontossággal kezelve a bolygóról és egymásról való gondoskodást is. A vállalat Model e, Ford Pro és Ford Blue üzletágainak működésével összehangolt Ford+ terv felgyorsítja a Ford európai átalakítását, hogy 2035-re megvalósulhasson a tisztán elektromos alapú, széndioxid-semleges jövő. A vállalat ezt új, előremutató elektromos járművekkel alapozza meg, amelyeket az európai autósok igényeit szem előtt tartva terveztek meg és innovatív szolgáltatásokkal támogatnak, elősegítve az emberek egymás közti kapcsolattartását, a közösségek fejlődését és a vállalkozások gyarapodását. A Ford 50 önálló európai piacon forgalmazza és szervizeli járműveit; ez a tevékenység magában foglalja a Ford Motor Credit Company, a Ford Ügyfélszolgálat és 14 gyártóüzem (nyolc saját tulajdonú vállalat és hat nem összevont közös vállalkozás) működését, négy központtal: a németországi Kölnben, a spanyolországi Valenciában, valamint vegyesvállalatainknál a romániai Krajovában és a törökországi Kocaeliben. Saját tulajdonú és összevont vegyesvállalataiban a Ford mintegy 34.000 embert, illetve a nem összevont közös vállalkozásokkal együtt mintegy 56.000 embert foglalkoztat Európában. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |